kardosdrur/scandi-wiki huggingface dataset:
Svenske børnebogsakademi

Det svenske børnebogsakademi (Svenska barnboksakademin) er en ideel forening, grundlagt i 1989. Akademiet, som har hjemsted i Stockholmsbydelen Skärholmen, har til formål at fremme børne- og ungdomslitteratur.

Akademiet uddeler Eldsjälspriset ("ildsjælsprisen") til personer eller organisationer som arbejder for børne- og ungdomslitteraturen.

Akademiet har 18 medlemmer (i lighed med Svenska Akademien) – medlemmerne er forfattere og illustratorer af børne- og ungdomsbøger. De vælges ikke for livstid, men kan udtræde af akademiet, når de ønsker der. Der udpeges også æresmedlemmer.

Medlemmer 
 Eva Eriksson
 Eva Susso
 Sven Nordqvist
 Thomas Halling
 Dan Höjer
 Janne Lundström
 Bo R. Holmberg
 Per Nilsson
 Mats Berggren
 Gunna Grähs
 Annika Thor
 Gunilla Bergström
 Stefan Casta
 Pija Lindenbaum
 Pernilla Stalfelt
 Ulf Nilsson
 Moni Nilsson-Brännström
 Jujja Wieslander

Tidligere medlemmer, i udvalg 
Monica Zak, Sven Wernström, Lennart Hellsing, Siv Widerberg, Hans Erik Engqvist, Kerstin Johansson i Backe, Cecilia Torudd, Inger Sandberg, Lasse Sandberg, Rose Lagercrantz, Anna-Clara Tidholm, Gunnel Linde, Annika Holm, Ulf Stark, Viveca Lärn, Max Lundgren, Lars Klinting, Ingegärd Martinell, Helena Dahlbäck, Christina Björk.

Eksternt linke 
 Officiel website

Børnebogsakademi
Børnebogsakademi
J.P. Morgan

John Pierpont Morgan (født 7. april 1837 i Hartford, død 31. marts 1913 i Rom) var en amerikansk finansmand, bankmand, filantrop og kunstsamler som dominerede korporativ finans og industriel konsolidering i sin tid. 

I 1892 organiserede han fusionen af Edison General Electric og Thompson-Houson Electric Company til General Electric.

Han drev også bankvirksomhed, og den dag i dag findes investeringsbanken JPMorgan Chase, der har vokset sig til den næststørste bank i USA.

Morgan var en af grundlæggerne af U.S. Steel. U.S. Steel var i 2010 den trettende største stålproducent i verden. 

Han giftede sig for anden gang med Frances Louise Tracy i 1865. Morganfamilien fik tre døtre og en søn.

Eksterne henvisninger

Erhvervsfolk fra USA
Kunstsamlere
Filantroper fra USA
Amerikanere i 1800-tallet
Amerikanere i 1900-tallet
Apenniniske halvø

Apenniniske halvø, eller den italienske halvø, er en støvleformet halvø som ligger i Middelhavet og udgør størstedelen af Italien. På halvøen ligger også de selvstændige stater Vatikanstaten og San Marino.

Halvøen har fået sit navn fra bjergkæden Apenninerne, som strækker sig gennem hele halvøen. Det højeste bjerg er Corno Grande. Halvøen omgives af det Liguriske Hav og Tyrrhenske Hav i vest; det Ioniske Hav i sydøst og Adriaterhavet i øst. 

Temperaturen kan variere kraftigt mellem den sydlige og den nordlige del af halvøen: Temperaturen kan være helt ned i -15oC længst i nord, mens der er plusgrader i syd.

Middelhavet
Italiens geografi
Halvøer i Europa
Walter Veltroni

Walter Veltroni (født 3. juli 1955) er en italiensk politiker, som var leder af Partito Democratico, og som var borgmester i Rom fra 2001 til 2008.

Referencer 

Politikere fra Italien
Laila Freivalds

Laila Ligita Freivalds (født 22. juni 1942 i Riga i Letland) er en svensk socialdemokratisk politiker og jurist. Hun var Sveriges forbrugerombudsmand 1983-1988, Sveriges justitsminister 1988-1991 og 1994-2000 samt Sveriges udenrigsminister 2003-2006.

Freivalds afgang som minister skyldes en sag i kølvandet af Muhammed-tegningerne.

Laila Freivalds er gift og har en datter, Letti Freivalds, som er aktiv i SSU's ledelse.

Henvisninger

Eksterne henvisninger 

Udenrigsministre fra Sverige
Justitsministre fra Sverige
Forbrugerombudsmænd
Socialdemokrater fra Sverige
Personer fra Riga
Carsten Mai

Carsten Mai var fra 2001 til 2005 særlig rådgiver, "spindoktor" for finansminister Thor Pedersen, (Venstre), der indtil 2011 var formand for Folketinget.

Født i 1966 og uddannet sociolog, cand.scient.soc, fra Københavns Universitet i 1991. Derefter ansat i overborgmesterens afdeling i Københavns Kommune, først som fuldmægtig og kontorchef og derefter som pressechef og rådgiver for daværende overborgmester Jens Kramer Mikkelsen fra 1993 til 2001.

Carsten Mai var, sammen med Michael Kristiansen, der var rådgiver for statsminister Anders Fogh Rasmussen, en af de centrale personer blandt de særlige politiske og mediekyndige rådgivere, som regeringen ansatte i 2001. 

Carsten Mai var fra 2006 til 2012 adm. direktør i pr- og lobbyfirmaet Gunbak i København. Fra august 2012 er han ejer af sit eget selskab Carsten Mai & Co, der arbejder med stakeholder management, interessevaretagelse og pr.

Carsten Mai er gift med adm. direktør Kigge Hvid.

Sociologer fra Danmark
Spindoktorer
Embedsmænd i København
Erhvervsfolk fra Danmark
A Blaze in the Northern Sky

A Blaze in the Northern Sky er det norske black metal-band Darkthrones andet album, udgivet i 1992 gennem Peaceville Records. Det er bandets første black metal-album, og markerer et skift fra deres tidligere dødsmetal-udgivelser.
Efter indspilningerne forlod Dag Nilsen bandet, og selvom han indspillede bassen på albummet, stod han ikke nævnt nogen steder på udgivelsen. Personen der er med på omslaget er Zephyrous.

Albummet blev genudgivet i en remastered digipak-udgave af Peaceville i 2003. Digipak-udgaven indeholder anden del af et fire-deles videointerview med Fenriz og Nocturno Culto som bonusmateriale.

Det betragtes som et af de første album fra "den anden bølge af black metal"

Produktion 
Produktionen på A Blaze in the Northern Sky var, som de fleste black metal-udgivelser på den tid, af meget ringe kvalitet. Albummet var meget lo-fi, med bl.a. voldsomt forvrænget guitar, distanceret vokal med høj rumklang, kaotiske trommerytmer og en stort set fraværende bas. En anmelder har skrevet:

Albummet er paradoksalt nok blevet rost for sin ekstremt dårlige produktion, som af kvalitet er blevet sammenlignet med Burzums kendte album Filosofem.

Udgivelse 
På grund af det pludselige skift fra dødsmetal til black metal var Peaceville Records ikke meget for at udgive albummet. Bandet måtte derfor true med at udgive det igennem det rivaliserende pladeselskab Deathlike Silence Productions, før Peaceville gik med til at udgive det.

Modtagelse 
A Blaze in the Northern Sky er næsten entydigt blevet hyldet som en klassiker indenfor black metal. ANUS har kaldt albummet for "Musik som forsøger at lyde tilfældig, dårlig og simplistisk." og har skrevet at det "hylder den simple nihilismes tunghed, gennem ældre former for musik parodieret gennem et sygt omkvæd af vrede stemmer."

Musikalsk stil 
Sammenlignet med bandets senere milepæludgivelse, Transilvanian Hunger, er A Blaze in the Northern Sky mindre monotont og med større variation af riffs. Dette skyldes ifølge Fenriz, at albummet blev "hastigt" færdiggjort, og mange af sangene derfor indeholder dødsmetal-riffs, som blot bliver spillet i "black metal-stil".

Albummet er blevet rost for Nocturno Cultos vokal, som er blevet en tidlig inspirationskilde for meget senere black metal.

Spor

Fodnoter 

Album fra 1992
Darkthrone-album
Under a Funeral Moon

Under a Funeral Moon er det tredje album af det norske black metal-band Darkthrone, som blev udgivet i 1993 gennem Peaceville Records. Dette var Darkthrones absolutte afsked med dødsmetalstilen, der også dukkede en lille smule op af på A Blaze in the Northern Sky. På dette album var der flere eksperimenter med melodiske riffs. Personen der er på omslaget er Nocturno Culto.

Spor
"Natassja In Eternal Sleep" – 3:33
"Summer Of The Diabolical Holocaust" – 5:18
"The Dance Of Eternal Shadows" – 3:44
"Unholy Black Metal" – 3:31
"To Walk The Infernal Fields" – 7:50
"Under A Funeral Moon" – 5:07
"Inn I De Dype Skogers Favn" – 5:25
"Crossing the Triangle of Flames" – 6:13

Album fra 1993
Darkthrone-album
Annot

Annot er en lille fransk by beliggende i Alpes-de-Haute-Provence i det nordøstlige Verdon, ca. 90 km. nord for Nice. Annot ligger midt mellem Nice og Digne-les-Bains og er krydsningsstation på koglebanen.

I området er der muligheder for klatring/bouldering.

Kilder 

Byer i Alpes-de-Haute-Provence
Vilhelmine Møller

Frederikke Vilhelmine Møller (8. oktober 1845 i København – 24. december 1936 i Vangede) var en dansk interkønnet seksualforbryder og barnemorder, der arbejdede som børnehjemforstanderinde. I 1907 skiftede hun navn til Frederik Vilhelm Schmidt.

Hun var datter af metal- og kunstdrejer Christian Frederik Møller. (ca.1816 – ca. 1856) og Caroline Wilhelmine Hansen (ca. 1826-1922).

Den agtede børnehjemforstanderinde Vilhelmine Møller tilstod i 1893 at have myrdet Volmer Sjøgren (født 1878 i Esbjerg), en dreng på børnehjemmet Kana på Østerbro, som hun var leder af, for at skjule, at hun havde stået i seksuelt forhold til ham.

Under sagen mod hende blev hun undersøgt af en psykiater og en fødselslæge, som konstaterede at hun var interkøn, og grundet hendes kønsorganers udseende valgte man at overflytte hende til et mandefængsel og ændre hendes kønsudtryk og navn. 

Efterfølgende tiltalte man hende som en mand, Vilhelmi Møller. Drabssagen nåede i 1894 til Højesteret hvor forsvaren procederede for en mild dom pga. usikkerheden om den tiltaltes køn, men domfældelsen lød på dødsstraf. Domfældelsen fandt således sted kun få år efter henrettelsen af Jens Nielsen (1892), men Vilhelmi Møllers dom blev ikke eksekveret, og i stedet administrativt omstødt til livsvarigt tugthus. I 1905 blev han benådet af kong Christian 9.
 
Efter sin løsladelse blev Vilhelmi Møller den 20. december 1905 gift med Agnes Anna Margretha Juliane Larsen, datter af korporal Rasmus Larsen og Marie Schmidt. Agnes havde været fangevogter under Vilhelmis fængselsophold.

I medicinhistorien regnes Vilhelmine Møller som den første i Danmark, der ændrede køn. Det er uvist hvordan Møller selv identificerede sig kønsmæssigt.

Se også 
 Englemagersken Dagmar Overbye

Eksterne henvisninger 
 Danske mord: Den tvekønnede morder på dr.dk.
 Danmark kort Vilhelmine Møllers hemmelighed
 DR2 skildrer historiske, danske mord
 Karen Søndergaard Koldste, Dobbeltmennesket, Forlaget Kallisto, 2005. .
 Dansk kvindebiografisk Leksikon – Vilhelmine Møller (1845 – 1936) Møller, Frederikke Vilhelmine
 Frøken Møller er et fuldstændigt Mandfolk  [dødt link]
 På kanten af kønnet - Om Vilhelmine Møller og køn til forhandling Karen A. A. Valgårda Fortid og Nutid 1. 2005

Noter 

Personer fra København
Personer der har myrdet børn
Mordere fra Danmark
Personer i Dansk Kvindebiografisk Leksikon
Danskere i 1800-tallet
Danskere i 1900-tallet
LGBT-personer
Emperor

Emperor er et norsk black metal-band, som blev dannet i 1991. Emperor i sin tid været et meget kontroversielt band, hvor medlemmer er blevet beskyldt for kirkeafbrændinger og mord. Bandet gik i opløsning i 2001, da de følte de havde gjort alt med Emperor de ønskede. Dog fire år efter i 2005 genforenedes de, og er stadig aktive til dato.

Medlemmer

Nuværende medlemmer 
 Ihsahn (Vegard Sverre Tveitan) – Vokal, guitar, bas, keyboard (1991 – )
 Samoth (Tomas Haugen) – Guitar, bas, trommer (1991 –)
 Faust (Bård G. Eithun) – Trommer (1992–1993, 2013 - )

Tidligere medlemmer 
 Alver (Jonas Alver) – Bas (1995–1998)
 Tchort (Terje Schei) – Bas (1993–1994)
 Mortiis (Håvard Ellefsen) – Bas (1991–1992)
 Trym Torson (Kai Johnny Mosaker) – trommer (1996–2001, 2005–2007, 2014)

Live og midlertidige medlemmer 
 Secthdamon (Odd Tony) – Bas (2005–)
 Einar Solberg – Keyboard (2005–)
 Charmand Grimloch (Joachim Rygg) – Keyboard (1996–1999)
 Tyr (Jan Erik Torgersen) – Bas (1998–1999) 
 Ildjarn (Vidar Vaaer) – Bas (1993)
 Hellhammer (Jan Axel Blomberg) – trommer (1994–1995)
 Sverd (Steinar Johnsen) – Keyboard (1994–1995)

Diskografi

Studiealbum 
 1994: In the Nightside Eclipse
 1997: Anthems to the Welkin at Dusk
 1999: IX Equilibrium
 2001: Prometheus: The Discipline of Fire & Demise

Ep'er 
 1993: Emperor
 1994: As the Shadows Rise 1996: Reverence Livealbum 
 2000: Emperial Live Ceremony 2009: Live Inferno Opsamlingsalbum 
 1998: Emperor / Wrath of the Tyrant 2001: Emperial Vinyl Presentation 2003: Scattered Ashes: A Decade of Emperial Wrath Demoer 
 1992: Wrath of the Tyrant (demo)

 Splitalbum 
 1993: Emperor / Hordanes Land (med Enslaved)
 1999: Thorns vs. Emperor (split med Thorns)
 2000: True Kings of Norway'' (split med Ancient, Arcturus, Dimmu Borgir og Immortal)

Referencer

Eksterne henvisninger 

 Officielle hjemmeside 
 
 Emperor  på BestBlackMetalAlbums.com

Black metal-grupper
Metalgrupper fra Norge
Musikgrupper fra 1991
Digne-les-Bains

Digne-les-Bains ofte bare kaldet Digne (på  [ˈdiɲɔ], Dinha ifølge den klassiske standard eller Digno ifølge mistrals standard), er hovedbyen i departementet Alpes-de-Haute-Provence i regionen Provence-Alpes-Côte d'Azur.

Digne-les-Bains har været kurby siden romertiden, da den har syv varme kilder.

Her skrev Victor Hugo de første kapitler til Les Misérables.

Byen er desuden kendt for sin store lavendelfest i august måned og kaldes derfor lavendelens hovedstad.

Digne-les-Bains er endestation for koglebanen der går fra Nice.

Tour de France 2008 havde en etape Nimes – Digne-les-Bains.

Eksterne henvisninger 

Byer i Alpes-de-Haute-Provence
Franske kurbyer 
Tour de France-byer
Kronopark

I Sverige er en kronopark et skovområde, som staten både har ejendoms- og anvendelsesret til, og som administreres og forvaltes af den statsejede virksomhed Sveaskog.

Kronoparkerne øgedes både i antal og i areal fra slutningen af 1800-tallet frem til begyndelsen 
af 1900-tallet.  Deres sammenlagte areal var på 4.257,95 km² i 1870, mens de ved slutningen af 1908 blev opgjort til 45.717,92 km² (omtrent en tiendedel af Sveriges samlede areal), hvoraf over 30.000 km² var i Norrbottens og Västerbottens län.  I 1905 var der 1.082 kronoparker i Sverige.

Kilde 
 Denne artikel er en oversættelse baseret på materiale fra Nordisk familjeboks (1904-1926) artikel om Kronopark

Ekstern henvisning 
 Länsstyrelsen i Västerbotten om Statens mark 

Sverige
Skove
Kalmar blodbad

Kalmar blodbad er benævnelsen for de politisk motiverede henrettelser, der ved to forskellige lejligheder fandt sted i Kalmar i Sverige.

Første gang var i juli 1505: Kong Hans af Danmark havde i Kalmar forgæves ventet på svenskernes ankomst til et unionsmøde. Her lod han byens borgmester, rådmænd og mest fremtrædende borgere henrette med den begrundelse, at de to år tidligere skulle have hjulpet den svenske belejringshær med at indtage Kalmar.

Anden gang var den 16. maj 1599: Hertug Karl havde nogle dage tidligere indtaget Kalmar Slot. Her befalede han, at slottets forsvarere Johan Larsson Sparre, Kristofer Andersson Grip og Lars Andersson Rålamb, sammen med slotspræsten Birger, der havde støttet Sigismund som konge, skulle halshugges og deres hoveder sættes op over byens vesterport.

Kilde 
 Denne artikel er en oversættelse baseret på materiale fra Nordisk familjeboks (1904-1926) artikel om Kalmar blodbad

Sveriges historie
Blodbad
Massakrer i Sverige
Tutsier

Tutsierne er en af tre folkegrupper i Rwanda og Burundi i det centrale Afrika. De to andre er Hutuer og Twa, eller Batwa. Twa (Batwa) er en pygmægruppe som oprindelig beboede området.

Under folkemordet i Rwanda i 1994 er det antaget at ca. 800.000 tutsier blev myrdet af hutuer.

Rwanda
Folkeslag i Afrika
Burundi
Storsylen

Storsylen er med sine 1762 meter over havets overflade den højeste bjergtop i Sylmassivet. Den ligger i Sylan i Tydal, Norge, lige ved grænsen til Sverige. På grund af sin beliggenhed på grænsen til Sverige, er Storsylen også Jämtland højeste punkt, dog kun med 1743 m.o.h., da selve bjergtoppen ligger i Norge.

Ekstern henvising 
 Svenska turistföreningen – Sylarnas Fjällstation

Bjerge i Sverige
Bjerge i Trøndelag
Ritualmord

Et ritualmord er et mord på et offer udført under rituelle handlinger eller på basis af ritualer.

Der kan ikke trækkes nogle klare linjer mellem ritualmord og dødsstraf, da der i disse sager, er tale om dømte kriminelle, som er ofre for ”menneskeofring” og henrettelse, dog kan man næsten se forbindelsen til religiøse ritualer i vores tids dødsstraf.

Variationer
Rituelle drab og mord har fundet sted igennem historien i mange forskellige kulturer. Grundene var religiøse, kulturelle eller etnisk orienteret.
Rituelle mord har uden tvivl fundet sted i fortiden i form af menneskeofring, og finder stadig af sted i dag i form af for eksempel medicinmord (også kendt som mutimord)

Motiveret af religion
Hoved artikel: Menneskeofring

Menneskeofring er en religiøs praksis som har forekommet i flere historiske kulturer, hvor personer er blevet rituelt dræbt med det formål at tilfredstille guddommelige væsner. 
En vigtig trosforestilling hos aztekerne var, at solguden Huitzilopochtli pga. af en daglig kosmisk kamp hele tiden mistede sit blod. For at undgå verdens undergang ved gudens død, som aztekerne troede ellers ville finde sted efter en cyklus på 52 år, ofrede de mennesker.
Sati, suttee eller enkebrænding er en hinduistisk begravelsesskik, som nu kun praktiseres yderst sjældent, hvor enken til en afdød mand lader sig brænde på sin mands begravelsesbål.
I første Mosebog, indgår ritualmord, i adskillige ritualer for "udrensning" gennem straf for ovetrædelse af religiøse dogmer. Stieg Larssons første bind af krimi-trilogien om journalisten Mikael Blomkvist "Mænd der hader kvinder", udgør kerneplottet ritualmord på jødiske kvinder af far og søn, efter henvisninger og stringente citater  fra første Mosebog, ofte anvendt i religiøs ekstremisme. Mosebog indgår både i den kristne og islamiske religion og har stærke primitive dogmatiske love og straf mod disse loves overtrædelse, næsten altid med dødsstraf.

Motiveret af ære
I nogle kulturer retfærdiggøres drab eller mord (Æresdrab), med trusler mod eller skade på en person, familie eller andre gruppers ære. Den myrdede i disse tilfælde passede ikke ind i gruppens forventninger (konformitet), selv om disse drab kan være afledet af religiøse motiver, handler det mere om ære og kritik af ofret, og ikke religion.

Seriemorder variationen
Seriemordere er også kendt for at udføre rituelle mord. Ved at identificer deres ritualer, kan efterforskerne spore de enkle mord, til en bestemt morder.

Se også
Dødsstraf
Thuggee
Kannibalisme
Inkvisition

Eksterne henvisninger
 Contemporary minority group ritual murder case
 Witch doctor link to boy's ritual killing

Mord
Sylmassivet

Sylmassivet anvendes som betegnelse på det centrale fjeldmassiv i Sylan, der ligger i Tydal, Norge, og i Värmland, Sverige. Den højeste bjergtop er Storsylen. Andre bjergtoppe er Storsola, Bandaklumpen og Nordsylen på norsk side og Slottet, Tempelet og Lillsylen på svensk side.

Bjerge i Sverige
Bjerge i Trøndelag
Sylan

Sylan (på norsk også Sylane, Sylene; på svensk Sylarna; på samisk Bealjehkh) er et fjeldområde på grænsen mellem Sør-Trøndelag i Norge og Jämtland i Sverige.

Centralt i området ligger Sylmassivet med Storsylen (1762 m) som den højeste bjergtop.

Der er flere turisthytter i området på den norsk side. Trondhjems Turistforening driver blandt andre turisthytter i Roltdalen og ved Nesjøen.

På svensk side er der blandt andre Blåhammarens Fjällstation, Sylarnas Fjällstation og Fjällstuga Helags. Der er et udbygget rutenet til fjeldvandrere, strækkende sig fra Kvitfjellhytta (Nord-Trøndelag Turistforening) forbi Skarvan i nordvest til Bydalen i Jämtland i øst. Essand/Nesjøen (66 km²) ligger ved Sylmassivet.

Vejrliget er relativt hårdt og der har været flere dødsulykker. Den mest kendte fandt sted nytårsaften 1718, hvor den svenske general Carl Gustaf Armfeldt mistede omkring 3000 soldater i en snestorm.

Bjerge i Sverige
Bjerge i Trøndelag
Kaskasatjåkka

Kaskasatjåkka (på nordsamisk Gaskkasčohkka) er et fjeld i Lappland, i det nordlige Sverige, beliggende nord for Kebnekaise. Bjergtoppen er 2.076 meter over havets overflade.

Bjerge i Sverige
Sarektjåkkå

Sarektjåkkå er et cirka 22 kilometer langt fjeldmassiv i Sarek Nationalpark i Lappland, i det nordlige Sverige.  Det er en del af den skandinaviske bjergkæde.  Massivet rummer de højeste bjergtoppe i nationalparken, Stortoppen på 2.089 meter og Sydtoppen på 2.023 meter.

Bjerge i Sverige
Norrbottens län
Eric Prydz

Eric Sheridan Prydz (født 19. juli 1976 i Täby Stockholm, bosat i London, England) er en svensk DJ og producent, bedst kendt for sin hitsingle "Call on Me" som er en coverversion af Steve Winwoods sang "Valerie" fra "1982". Prydz' version røg til tops på den britiske singleliste fem uger i 2004.

Prydz går under artisnavnet Cirez D (dele af hans navn bagfra) som giver mere technobetonet musik. Han har også udgivet musik under navnene Pryda, Sherian og Moo. Han var også med i grupperne Axer, A&P Project, Hardform, Dukes of Sluca og Groove System.

Eksterne henvisninger 

 

Elektroniske musikgrupper
Dj's fra Sverige
Personer fra Stockholm
Swedish House Mafia
Akka (bjerg)

Akka (på lulesamisk Áhkká) er et højalpint fjeldmassiv i Stora Sjöfallets nationalpark i det nordvestlige Lappland i det nordlige Sverige.

I alt er der elleve bjergtoppe i massivet, hvoraf Stortoppen er den højeste med 2.016 meter over havets overflade. Stortoppen er Sveriges ottendehøjeste, men niveauforskellen er 1.563 meter, hvilket er den højeste i Sverige. Fjeldmassivets imponerende fremtoning har givet det kælenavnet Laplands Dronning.

Navnet Áhkká stammer fra den samiske mytologi. Alt afhængigt af hvilken tradition man følger, er Áhkká den samiske gudinde, der stod for alt det kloge og skønne i verden. 

Bjerge i Sverige
Sonay Ahmad Mohammad

Sonay Ahmad Mohammad (1988-2002) var en dansk-irakisk pige, der blev udsat for æresdrab. Sonay blev fundet i Præstø Havn, hvor hun druknede den 10. februar 2002.. Hendes far var to år tidligere dømt for vold mod hende, og hun blev tvangsfjernet fra hjemmet, men Den Sociale Ankestyrelse besluttede, at familien skulle have samvær med hende. Faderen blev i 2003 idømt 14 års fængsel for drabet og derefter udvist.

Kilder 

Personer fra Danmark
Mord i Danmark
Landkreis Uckermark

Landkreis Uckermark er arealmæssigt den største landkreis i Tyskland.
Landkreis Uckermark ligger yderst mod nordøst i delstaten Brandenburg ved  grænsen til Polen. På den polske side af grænsen ligger landkreisene  Police og Gryfino. Landkreisens administrationsby Prenzlau, og  området omfatter hovedparten af landskabet Uckermark, men en mindre nordlig del hører til Mecklenburg-Vorpommern (Landkreisene 
Mecklenburg-Strelitz og Uecker-Randow). Amt Gartz (Oder) er tidligere vorpommersk område, men hører nu til Landkreis Uckermark. Pinnow bliver fra 19. april 2022 medforvaltet af Schwedt/Oder efter at resten af kommunerne i forvaltningsfællesskabet Amt Oder-Welse (opløst) er blevet en del af Schwedt/O.
Ud over de nævnte kreise i  Mecklenburg-Vorpommern grænser Landkreis Uckermark mod syd til Landkreis Barnim og mod vest til Landkreis Oberhavel. Floden Oder danner mod øst grænse til Polen.

Uckermark hørte i flere århundreder før 1945 til den preussiske Provinz Brandenburg, hvis område vest for Oder-Neisse-Grænsen blev en del af  den sovjetiske besættelseszone. I 1949 blev området en del af DDR.

Byer og kommuner
Fra 19. april 2022 består området af 30 kommuner, herunder 7 byer. 

Kreisen havde   indbyggere pr.

Forskelligt

I området tales der  nogle steder østniedersachsisk plattysk .

De fire arealmæssigt største kommuner i landkreisen er Templin (377 km²), Angermünde (326 km²), Nordwestuckermark (253 km²) og Boitzenburger Land (216 km²).

Kilder og henvisninger
Guillermo del Toro

Guillermo del Toro Gómez (født 9. oktober 1964) er en mexicansk filminstruktør, producer, manuskript- og romanforfatter.

Udvalgt filmografi

Referencer

Eksterne henvisninger 

 

Filminstruktører fra Mexico
Oscar for bedste instruktør
Mexikanere i 1900-tallet
Mexikanere i 2000-tallet
Megadeath

Megadeath er et begreb, der blev anvendt til at beskrive en begivenhed, hvor mere end en million mennesker dør på samme tid. Begrebet stammer fra Amerika, og blev brugt første gang i 1950'erne. Man antog det kunne blive aktuelt med atombombens udbredelse og forskellige konfliktoptrapninger.

Den kolde krig
Død